Indias flagg
Den tradisjonelle rokken *charkha* ble symbol for Indias selvstendighetskamp mot kolonimakten og tekstilprodusenten Storbritannia. Dette flagget ble tatt i bruk av flere selvstendighetsgrupper i 1931. Rokken ble erstattet med chakra, «lærens hjul» innen buddhismen, da landet ble selvstendig i 1947.
**Indias flagg** er også kjent som *Tiranga* (तिरंगा) som betyr trikolor (trefarget) på hindi. Det har tre horisontale stiper i fargene; safrangult, hvitt og grønt. Midt på flagget finnes et marinblått hjul med 24 eiker som kalles *chakra*.

Indias flagg er basert på *Swaraj*-flagget, et flagg for Kongresspartiet, utformet av Pingali Venkayya og ble offisielt godkjent 22. juli 1947. Den dype safrangule fargen i flagget symboliserer mot, den hvite sannhet og fred og den grønne tro og framgang. Gul og grønn representerer også hinduer og muslimer, mens «lærens hjul» er symbol for buddhistene. I India refererer betegnelsen trikolor (hindi: तिरंगा, *Tiraṅgā*) bortimot alltid til den indiske nasjonale flagget.

> Et flagg er en nødvendighet for alle nasjoner. Millioner har dødd for det. Det er uten tvil en form for idoldyrkelse som det vil være en synd å ødelegge. Et flagg representerer et ideal, for når Union Jack folder seg ut, vekker det hos de engelske følelser i brystet av en styrke det er vanskelig å måle. Stars and Stripes betyr verden for amerikanere. Stjernen og halvmånen vil påkalle den største tapperhet i islam. (...) Det vil bli nødvendig for oss indere, muslimer, kristne, jøder, parsarer, og alle andre hvor India er deres hjem, å anerkjenne et felles flagg å leve for og å dø for.
> 
> 
>  Mahatma Gandhi
> 
>

Orlogsflagg
-----------

Indias orlogsflagg er utformet etter britisk mønster, som en såkalt white ensign. Det innebærer at nasjonalflagget er satt inn i kantonen i et hvitt flagg delt av et rødt kors. I det indiske orlogsflagget finnes videre landets riksvåpen, Ashokasøylen, i midten av det røde korset.

Referanser
----------

1. 1 2 3  «History of Indian Tricolor» Arkivert 3. august 2016 hos Wayback Machine. *Know India*
2. ↑  Den nåværende flagget er en tilpasning av Venkayyas opprinnelige utformingen, men han er generelt kreditert som designeren av flagget.
3. ↑  «National flag of India» Arkivert 14. september 2016 hos Wayback Machine. *Indian Facts*

Litteratur
----------

* Virmani, Arundhati (2008): *A National Flag for India. Rituals, Nationalism and the Politics of Sentiment*. Delhi, Permanent Black. ISBN 81-7824-232-X.
* Virmani, Arundhati (August 1999): «National Symbols under Colonial Domination: The Nationalization of the Indian Flag, March–August 1923» i: *Past & Present*. **164**, s. 169–197. doi:10.1093/past/164.1.169. JSTOR 651278.
* Roy, Srirupa (August 2006): «A Symbol of Freedom: The Indian Flag and the Transformations of Nationalism, 1906–» i: *Journal of Asian Studies*. **65** (3). ISSN 0021-9118. OCLC 37893507.

Eksterne lenker
---------------

(en) National flag of India – kategori av bilder, video eller lyd på Commons


* «Flag Code of India» (PDF), Ministry of Home Affairs (India).
* «India» hos *Flags of the World*

| * v
* d
* r
Asiatiske flagg |
| --- |
| Afghanistan **·** Armenia **·** Aserbajdsjan **·** Bahrain **·** Bangladesh **·** Bhutan **·** Brunei **·** De forente arabiske emirater **·** Filippinene **·** Georgia **·** India **·** Indonesia **·** Irak **·** Iran **·** Israel (Palestina) **·** Japan **·** Jemen **·** Jordan **·** Kambodsja **·** Kasakhstan **·** Folkerepublikken Kina (Hongkong **·** Macao) **·** Republikken Kina **·** Kirgisistan **·** Kuwait **·** Kypros **·** Laos **·** Libanon **·** Malaysia **·** Maldivene **·** Mongolia **·** Myanmar **·** Nepal **·** Nord-Korea **·** Oman **·** Pakistan **·** Qatar **·** Russland **·** Saudi-Arabia **·** Singapore **·** Sri Lanka **·** Syria **·** Sør-Korea **·** Tadsjikistan **·** Thailand **·** Turkmenistan **·** Tyrkia **·** Usbekistan **·** Vietnam **·** Øst-Timor |


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |